Document ID: 31982R2303

*****
ΚΑΝΟΝΙΣΜΟΣ (ΕΟΚ) αριθ. 2303/82 ΤΗΣ ΕΠΙΤΡΟΠΗΣ
της 18ης Αυγούστου 1982
περί καθιερώσεως, αναδρομικώς, κοινοτικής επιτηρήσεως των εισαγωγών ορισμένων χαλυβουργικών προϊόντων πρωτογενούς επεξεργασίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως τα άρθρα 10 και 14,
τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί του κοινού καθεστώτος εισαγωγών από χώρες κρατικού εμπορίου (2), και ιδίως το άρθρο 10,
ύστερα από διαβουλεύσεις στο πλαίσιο της επιτροπής που αναφέρεται στο άρθρο 5 των προαναφερομένων κανονισμών,
Εκτιμώντας:
ότι οι εισαγωγές στην Κοινότητα ορισμένων ράβδων που υπάγονται στη διάκριση 73.10 ex Γ του Κοινού Δασμολογίου καταγωγής τρίτων χωρών έχουν αυξηθεί από 41 950 τόνους το 1980 σε 43 800 τόνους το 1981· ότι τους πρώτους τέσσερις μήνες του 1982 οι εισαγωγές στο Βέλγιο, τη Γαλλία, τη Γερμανία και την Ιταλία ανήλθαν σε 21 141 τόνους· ότι το 1981 οι εισαγωγές αυτών των προϊόντων καταγωγής τρίτων χωρών αντιπροσώπευαν το 18,3 % της αγοράς στην Ομοσπονδιακή Δημοκρατία της Γερμανίας, τη μεγαλύτερη αγορά παρομοίων προϊόντων στην Κοινότητα·
ότι οι εισαγωγές ορισμένων συρμάτων εκ σιδήρου ή χάλυβος που υπάγονται στη διάκριση ex 73.14 του Κοινού Δασμολογίου καταγωγής τρίτων χωρών στο Βέλγιο, τη Γαλλία, τη Γερμανία και την Ιταλία αυξήθηκαν από 64 994 τόνους το 1981 σε 26 352 τόνους τους πρώτους τέσσερις μήνες του 1982· ότι το τμήμα της αγοράς που καταλαμβάνουν οι εισαγωγές αυτές στην Ομοσπονδιακή Δημοκρατία της Γερμανίας, που αποτελεί τη μεγαλύτερη αγορά παρόμοιων προϊόντων στην Κοινότητα, αυξήθηκε από 15,4 % το 1981 σε 17,6 % το 1982· ότι κατά την αυτή περίοδο η παραγωγή ανάλογων προϊόντων στη Γερμανία μειώθηκε από 253 887 τόνους σε 66 415 τόνους·
ότι οι εισαγωγές στην Κοινότητα ορισμένων σωλήνων εις τεμάχια ή δυναμένων να τεμαχισθούν που υπάγονται στη διάκριση 73.18 ex Γ του Κοινού Δασμολογίου καταγωγής τρίτων χωρών αυξήθηκαν από 140 771 τόνους το 1977 σε 202 136 τόνους το 1980· ότι οι εισαγωγές στο Βέλγιο, τη Γαλλία, τη Γερμανία και την Ιταλία αυξήθηκαν από 111 228 τόνους το 1981 σε 59 740 τόνους τους πρώτους τέσσερις μήνες του 1982· ότι το τμήμα της αγοράς που καταλαμβάνουν οι εισαγωγές αυτές στο Βέλγιο, τη Γαλλία, τη Γερμανία και τις Κάτω Χώρες αυξήθηκε από 22,1 % το 1979 σε 23,8 % το 1981· ότι κατά την αυτή περίοδο η παραγωγή παρόμοιων προϊόντων στην Κοινότητα μειώθηκε από 1 357 860 τόνους σε 1 025 496 τόνους·
ότι οι εισαγωγές στην Κοινότητα ορισμένων σωλήνων τετράγωνης ή ορθογώνιας διατομής που υπάγονται στη διάκριση 73.18 ex Γ του Κοινού Δασμολογίου καταγωγής τρίτων χωρών αυξήθηκαν από 53 612 τόνους το 1977 σε 128 646 τόνους το 1980· ότι κατά την αυτή περίοδο η κατανάλωση παρομοίων προϊόντων στην Κοινότητα παρέμεινε σχετικά σταθερή· ότι το τμήμα της αγοράς που καταλαμβάνουν εισαγωγές των προϊόντων αυτών από τρίτες χώρες στο Βέλγιο, τη Γαλλία, τη Γερμανία και τις Κάτω Χώρες αυξήθηκε από 10 % το 1978 σε 13,1 % το 1980· ότι η παραγωγή παρομοίων προϊόντων στην Κοινότητα σημείωσε πτώση από 1 644 960 τόνους το 1979 σε 1 552 704 τόνους το 1981·
ότι οι εισαγωγές στην Κοινότητα ορισμένων καρφίων, ήλων, συνοχέων και ετέρων ειδών καρφοποιίας που υπάγονται στη διάκριση 73.01 ex Β του Κοινού Δασμολογίου καταγωγής τρίτων χωρών αυξήθηκαν από 25 383 τόνους το 1977 σε 53 555 τόνους το 1980· ότι το τμήμα της αγοράς που καταλάμβαναν οι εισαγωγές αυτές αυξήθηκε στην Ομοσπονδιακή Δημοκρατία της Γερμανίας από 40,3 % το 1977 σε 51,5 % το 1981, στη Γαλλία από 2,7 % το 1977 σε 19,2 % το πρώτο τρίμηνο του 1982 και στο Βέλγιο από 13,1 % το 1981 σε 16,5 % το πρώτο τρίμηνο του 1982· ότι οι πωλήσεις παρόμοιων προϊόντων που πραγματοποιήθηκαν από τους παραγωγούς αυτών των τριών Κρατών μελών στις αντίστοιχες εσωτερικές αγορές τους έπεσαν από 84 624 τόνους το 1977 σε 68 322 τόνους το 1981·
ότι οι εισαγωγές στην Κοινότητα ορισμένων ράβδων και μορφοσιδήρων που υπάγονται στη διάκριση 73.15 Β V ex γ) του Κινού Δασμολογίου καταγωγής τρίτων χωρών αυξήθηκαν από 36 374 τόνους το 1977 σε 65 014 τόνους το 1980· ότι το τμήμα της αγοράς που καταλαμβάνουν οι εισαγωγές αυτές έχει αυξηθεί στην Ομοσπονδιακή Δημοκρατία της Γερμανίας από 18,3 % το 1980 σε 20,2 % το 1981, αλλά παρέμεινε σχετικά σταθερό, σε ύψος περίπου 20 %, στη Γαλλία· ότι η παραγωγή παρόμοιων
προϊόντων στη Γαλλία σημείωσε πτώση από 92 220 τόνους το 1980 σε 67 537 τόνους το 1981·
ότι υπό τις περιστάσεις αυτές οι εισαγωγές των προαναφερόμενων προϊόντων απειλούν να προκαλέσουν ζημία στους κοινοτικούς παραγωγούς προϊόντων και ότι είναι προς το συμφέρον της Κοινότητας να καθιερώσει την κοινοτική επιτήρηση των προϊόντων αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εισαγωγές των ακόλουθων προϊόντων στην Κοινότητα υπόκεινται αναδρομικώς σε κοινοτική επιτήρηση:
1.2.3 // // // // Κλάση
του Κοινού
Δασμολογίου
// Κωδικός
ΝΙΜΕΧΕ
// Περιγραφή εμπορευμάτων
// // // // 73.10 Γ // 73.10-30 // Ράβδοι (συμπεριλαμβανομένου και του χονδροσύρματος) απλώς ληφθείσαι ή αποπερατωθείσαι εν ψυχρώ // 73.11 Α ex ΙΙΙ // 73.11-31 // Είδη καθορισμένης μορφής απλώς ληφθέντα ή αποπερατωθέντα εν ψυχρώ εξ απαρχών εις ρόλλους δια λαμαρίνας εκ μεγάλων πλατέων, εκ φύλλων ή εκ λαμαρινών // ex 73.14 // 73.14-21,41 // Σύρματα εκ σιδήρου ή χάλυβος εξαιρέσει των μετά μονώσεων δια την ηλεκτροτεχνίαν περιέχοντα κατά βάρος 0,25 % ή ολιγώτερον άνθρακος, των οποίων η εγκαρσία τομή κατά την μεγαλυτέραν της διάστασιν είναι 0,80 mm η περισσότερον, γυμνά ή επιψευδαργυρωμένα // 73.18 ex Γ // 73.18-62, 64, 82 // Σωλήνες εις τεμάχια ή δυνάμενοι να τεμαχισθούν, λεγόμενοι «gaz», συγκεκολλημένοι και έτεροι συγκεκολλημένοι σωλήνες, κυκλικής διατομής 168,3 mm η ολιγώτερον // 73.18 ex Γ // 73.18-86, 88 // Σωλήνες άνευ συγκολλήσεως ή συγκεκολλημένοι, τετραγώνου ή ορθογωνίου διατομής // 73.31 ex Β // 73.31-96 // Έτερα καρφία, ηλοι, συνοχείς και έτερα είδη καρφοποιίας εκ συρματοποιίας // 73.15 B V ex γ) // 73.73-53,59 // Ράβδοι (συμπεριλαμβανομένου και του χονδροσύρματος), μορφοσίδηροι απλώς ληφθέντες ή αποπερατωθέντες εν ψυχρώ, ανοξείδωτοι ή πυρίμαχοι και έτεροι // // //
Άρθρο 2
Τα Κράτη μέλη ανακοινώνουν για κάθε μήνα τις ποσότητες και την αξία των εισαγωγών (υπολογισμένη με βάση τις τιμές cif), κατά κατηγορίες, με βάση τους κωδικούς ΝΙΜΕΧΕ και τη χώρα καταγωγής, στην Επιτροπή το αργότερο τη δέκατη ημέρα του δεύτερου μήνα μετά τον υπό εξέταση μήνα.
Άρθρο 3
Το παράρτημα ΙΙ του κανονισμού (ΕΟΚ) αριθ. 288/82 τροποποιείται με την προσθήκη των κλάσεων του Κοινού Δασμολογίου και των κωδικών ΝΙΜΕΧΕ των προϊόντων που αναφέρονται στο άρθρο 1, που ακολουθούνται από το σημείο αναφοράς (+) στη στήλη με την επικεφαλίδα «EUR».
Άρθρο 4
Ο παρών κανονισμός αρχίζει να ισχύει την 1η Σεπτεμβρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Αυγούστου 1982.

Labels: 7
3
1